
Deputatul AUR Antonio Andrușceac a declarat că toate companiile strategice, 
deţinut de statul român, au fost devalizate de angajaţii statului. Printre acestea se 
află și ROMAERO S.A. (deţinută de Ministerul Economiei), altădată o societate 
emblematică a industriei aerospaţiale românești, care este astăzi la un pas de 
faliment din cauza unei conduceri incompetente. Compania putea fi la vârful 


industriei, însă a fost adusă în pragul dezastrului de propriul management, după 
cum povestesc angajaţii. Miza ar putea fi faptul că ROMAERO deţine un teren 
imens într-unul dintre cele mai scumpe cartiere din ţară — Băneasa, din Bucureș*' 
potrivit unei anchete a Digi24. 


Într-o declaraţie politică, Antonio Andrușceac a făcut o trecere în revistă a modului 
în care factorii de decizie au adus ROMAERO S.A aproape de faliment. Aflată în 
insolvenţă din data de 17.01.2024, societatea este menţinută deliberat într-o 
involuţie severă a cifrei de afaceri, a cărei valoare a scăzut până la 70% din bugetul 
de salarii, ca urmare a unor decizii interne contrare intereselor sale, cum ar fi: 


e refuzul de a contracta lucrări și servicii; 


e refuzul dea prelua aeronave civile în mentenanţă, care sunt redirecționate către 
o firmă concurentă, BLUE AIR TECHNICS SRL; 


e reorganizarea societăţii fără aprobarea creditorilor; 


e aducerea la conducerea ROMAERO a unor relaţii personale, pensionari militari 
aflați la vârsta senectuţii, peste 70 de ani, promovați și plătiți nelegal; 


e efectuarea de cheltuieli nejustificate, prin contractarea de persoane lipsite de 
libertate de la Penitenciarul JILAVA pentru curăţenia spaţiilor verzi și a aleilor. 


În acest context, anul 2024 îndeplinește toate condiţiile pentru a deveni cel mai slab 
an din istoria societăţii, dar și ultimul din existenţa acesteia, dezideratul provocării 
falimentului fiind vizibil atât din deciziile scandaloase ale actualului director general, 
cât și ale ministerului de resort și guvernelor PSD, a declarat deputatul. 


Cum s-a ajuns aici? Antonio Andrușceac a enumerat principalele acţiuni luate de 
guvernanțţi care au generat acest dezastru: 


1. în mandatul fostului ministru Spătaru, pe de o parte, la vedere, se aproba Planul 
de restructurare operaţională al ROMAERO prin HG 1004/2022, care prevedea 
susținerea financiară a centrului de mentenanţă aeronave militare, iar, pe de 
altă parte, în spatele ușilor închise, se aproba în Consiliul de Administraţie, un 
memorandum prin care mentenanţa aeronavelor militare era preluată de o 
asociere AEROSTAR - ROMAERO, ceea ce ar fi condus la prăbușirea ROMAERO, 
prin pierderea unei surse certe de venituri din mentenanţă și prin pierderea 
subvenţiilor prevăzute de Legea nr. 232 din 2016. 


e 2. cutoate că ROMAERO putea salva activele extrem de importante date în plată 
la HIDROELECTRICA, respectiv Hangarul 3 și platforma adiacentă, ministrul 
OPREA, bun prieten cu directorul general COSTAȘ, nu a semnat ordinul neces 
emiterii hotărârii de către AGEA din 29.09. 2023, prin care era aprobată 
încheierea unei noi dări în plată cu HIDROELECTRICA, prin care erau înlocuite 
imobilele iniţial oferite și care permitea restituirea imobilelor către ROMAERO, 
dacă în termen de 2 ani datoria era plătită, fapt care a permis HIDROELECTRICA 
să pună în executare silită Hangarul și platforma, care au fost preluate de o 
subsidiară a ONE PROPERTY, la un preţ infracțional DERIZORIU, de 170 
euro/mp teren și 100 euro/mp construcţie; 


e 3. caurmarea presiunilor vremelnicilor reprezentanţi ai statului, prăbușirea 
ROMAERO, în contextul executării silite demarate de HIDROELECTRICA, a fost 
facilitată și de intervenţia ANAF și CEC BANK în cadrul executării silite. 
Suplimentar, Statul Major al Forţelor Aeriene/MAPN, al cărui șef provine din 
sfera de interes a AEROSTAR BACĂU, a început să execute garanţiile și să retragă 
contractele care nu fuseseră finalizate din lipsa de fonduri, pentru a le 
redirecţiona către firma menţionată. 


e 4. în continuare, printr-o prevedere perfidă, introdusă în OUG 31/2024 care a 
modificat Legea nr.296/2023, GUVERNUL a înlăturat aplicarea măsurilor de 
restructurare organizaţională și reducerea cheltuielilor de către societăţile din 
industria de apărare, inclusiv cele aflate in insolvenţă, precum ROMAERO; 


e 5. mainou, între șefii ANAF, pe de o parte, și cei de la Autoritatea de 
Administrare a Activelor Statului, în asociere cu Ministerul Economiei, 
Antreprenoriatului și Turismului, pe de altă parte, există o competiţie acerbă 
pentru obţinerea poziției de reprezentant al statului în tabelul creditorilor, sens 
în care a fost pregătită o ordonanţă de urgenţă, al cărui proiect a fost publicat 
pe site-ul Autorităţii de Administrare a Activelor Statului, care, dacă va fi 
adoptată, această autoritate va deveni reprezentantul creditorului principal, 
statul român, și va numi administratorul judiciar definitiv, fapt care îi va permite 
vânzarea celor 34 hectare de teren, cu o valoare de peste 250 milioane euro, 
care, dacă se va schimba PUZ-ul actual, în sensul de a se permite dezvoltarea de 
locuinţe, acestui teren îi va crește valoarea de piaţă la aproximativ 1 miliard de 
euro. 


Antonio Andrusceac AUR companii strategice 4PNL tromaero 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

